Material: papyrus
Μινικίωι Κορελλιανῶι τῶι κρατίστωι ἐπιστρατηγῶι
παρὰ Τετῆτος Τρύφωνος τῶν ἀπὸ Ἑρμοῦ πόλ τῆς μεγάλης.
Διόσκορος Ἑρμαίου ἀνὴρ τῆς θυγατρός μου Τιεῦτος ἑκά
στοτέ σοι κατʼ ἐπιδημίαν παρενοχλῶν καὶ κατεν
τυγχάνων μου ἀνεπέμφθη [ὑ]πὸ σοῦ πρός με ἐπὶ Διό
σκορον Μουσαίου κριτὴν τῷ θ  Ἀντωνείνου Καίσαρος
τοῦ κυρίου, ὃς διαλαβὼν περὶ τῶν ἀμφιζβητουμένων
ἡμεῖν ἀπεφήνατο φυλάσσων ὅσα ἐθέμεθα ἀλλήλοις
γράμματα. ἐπ[ε]ὶ δὲ μετὰ τὴν κρίσιν τῇ αὐτῇ αὐθαδίᾳ
χρώμενος ὁ Διόσκορος, καταφρονῶν μου τῆς χηρεί
ας,  ὑπάρχοντά μου ἀλόγως διεμίσθωσε γεωργοῖς
καὶ τῶν μὲν ἐγ μέρ[ο]υ[ς] ἐκφόρια ἔλαβεν τ[οῦ] θ , τῶν
δὲ [πα]ρακατέσχον διὰ στρατηγοῦ παρὰ γεωργοῖς ἄχρι
κρίσεως, παραγγελείς τε ὁ Διόσκορος διὰ στρατηγι[κο]ῦ
μαχαιροφόρου ἥκειν ἐπὶ τὴν αὐτοῦ διάγν[ωσιν ἀπελεί]
φθη, ἀξιῶ σε τὸν εὐεργέτην, ἐάν σοι δ[όξῃ, ποιῆσαι τὰ δέον]
τα πρὸς αὐτὸν καὶ πέρας ἐπιθεῖναι τοῖς κα[κουργήμασι]
πρὸς τὸ μὴ ἔτ[ι] ὕστερόν με ἐπηρεάζεσθαι, ἵ[νʼ ὦ] ε[ὐεργετη]
[μ]ένη. διευτύχει